У паняцця ёсць і іншыя значэнні, гл. Дабравешчанне.
*«Дабравешчанне*», Фра Беата Анжэліка, 1430—1432, Прада. На заднім плане — архангел Міхаіл выганяе з раю Адама і Еву пасля грэхападзення (ад вынікаў якога чалавецтва будзе выратавана Ісусам, зачатым у гэты момант). Марыя вытлумачваецца як «новая Ева»
*«Дабравешчанне»*, мазаікі на двух слупах Кіеўскай Сафіі, каля 1040 года. Найстаражытнейшая захаваная выява сцэны ва ўсходнеславянскім мастацтве. У руках у Божай Маці — чырвоная пража, адлюстраваная згодна з апакрыфічнымі паданнямі.
**Дабраве́шчанне**, таксама **Благаве́шчанне** або **Звестава́нне** (ст.-слав: Благовѣщеніе; калька грэч. Εὐαγγελισμός [τῆς Θεοτόκου]; лац.: Annuntiatio — *абвяшчэнне*) — евангельская падзея і прысвечанае ёй хрысціянскае свята; абвяшчэнне архангелам Гаўрыілам Дзеве Марыі аб будучым нараджэнні ў плоці ад яе Ісуса Хрыста.

У католікаў і пратэстантаў святкуецца 25 сакавіка. Руская праваслаўная царква і іншыя цэрквы, якія карыстаюцца юліянскі каляндар, святкуюць Дабравешчанне (25 сакавіка) 7 красавіка па грыгарыянскаму календару (у XX—XXI стагоддзях). У праваслаўі ўваходзіць у лік дванадзясятых свят.

Сюжэт Дабравешчання
-------------------

### Паводле кананічных Евагелляў

Падзеі Дабравешчання апісаны толькі адным евангелістам — апосталам Лукой. У сваім Евангеллі ён паведамляе, што ў шосты месяц пасля зачацця праведнаю Лізаветаю святога Яна Прадцечы Бог паслаў Гаўрыіла ў Назарэт да Дзевы Марыі з весткай пра будучае нараджэнне ёю Збавіцеля свету:

> 
> 
> У шосты-ж ме́сяц пасланы быў Ангел Гаўрыіл ад Бога ў места Галіле́йскае, называнае Назарэт, да дзе́вы, зару́чанай з мужам іме́ньнем Язэп, з дому Даві́давага; імя-ж дзе́вы — Марыя. Ангел, увайшоўшы да яе́, сказаў: радуйся, дабрадатная! Госпад з табою; багасла́ўлена ты між жанок. Яна-ж, убачыўшы яго, спалохалася ад слоў яго і разважала, што-б гэта было за прывітаньне такое? І сказаў ёй Ангел: ня бойся, Марыя; бо ты знайшла ласку ў Бога. І вось зачне́ш у чэраве і народзіш Сына і дасі Яму імя: Ісус. Ён будзе вялікі і Сынам Найвышэйшага назаве́цца, і дасьць Яму Госпад Бог пасад Давіда, бацькі Яго, і цары́ць будзе над домам Якава даве́ку, і царству Яго ня будзе канца. Марыя-ж сказала Ангелу: як гэта будзе, калі я ня знаю мужа? І ў адказ сказаў е́й: Дух Сьвяты найдзе́ на цябе́, і сіла Найвышэйшага ахіне́ цябе́: вось чаму й тое, што народзіцца сьвятое, Сынам Божым назаве́цца. Вось і Альжбе́та, сваячка твая, і яна зачала сына ў ста́расьці сваёй, і гэта ўжо шосты ме́сяц у яе́, хоць і называнай няплоднай. Бо-ж у Бога ніводнае слова ня будзе немагчымым. І сказала Марыя: вось я — слуга Госпада; няхай ста́нецца мне́ па слову твайму. І адыйшоў ад яе́ Ангел.
> 
> 
> — Лк. 1:26-38
> 
> 

*«Дабравешчанне».* Сандра Бацічэлі. 1489—1490 гады. Уфіцы, Фларэнцыя.
На думку шэрагу багасловаў, словы архангела Гаўрыіла — «*Радуйся, Шчаслівая*» — сталі першаю «добраю» весткаю для чалавецтва пасля яго грэхападзення. Феафілакт Балгарскі ў тлумачэнні да Евангелля ад Лукі піша: «Паколькі Гасподзь сказаў Еве: „*У хваробе будзеш нараджаць дзяцей*" (Быц. 3:16), цяпер гэту хваробу перамагае тая радасць, якую прыносіць Дзеве Ангел, кажучы: *радуйся, Шчаслівая!* Паколькі Ева была праклята, Марыя цяпер чуе: *блаславенная Ты*».

Сумняваючыся (па меркаванню Рыгора Неакесарыйскага, апасаючыся парушэння яе дзявоцтва), Марыя запыталася ў ангела: «*як будзе гэта, калі Я мужа не знаю?*». На што ангел абяцаў бяссемявае, таямнічае зачацце — «*Дух Святы нойдзе на Цябе, і сіла Усявышняга агарне Цябе*», а затым пацвярджаючы, «*што ў Бога не астанецца бяссільным ніякае слова*», прывёў прыклад яе сваячкі Лісаветы.

Марыя, убачыўшы ў словах ангела волю Божую, кажа вельмі значныя словы: «*вось, Раба Гасподня; хай будзе Мне па слову твайму*». Лічыцца, што ў момант, калі Дзева Марыя сказала гэтыя словы, і адбылося нявіннае зачацце ёю Ісуса Хрыста. Мікалай Кавасіла так каменціруе гэтыя словы:

|  |
| --- |
| 

*Увасабленне было не толькі справаю Айца, Яго Сілы і Яго Духа, але таксама справаю волі і веры Прасвятой Дзевы. Без згоды Нявіннай, без садзейнічання Яе веры гэты план астаўся б неажыццёўленым гэтак жа, як і без дзеяння Саміх трох Асоб Боскае Тройцы. Толькі пасля таго, як Бог навучыў і пераканаў Святую Дзеву, Ён прымае Яе як Маці і запазычае ў Яе плоць, якую Яна Яму з радасцю аддае. Як Ён увасобіўся дабравольна, гэтак жа было Яму трэба, каб і Яго Маці нарадзіла Яго свабодна і па Сваёй добрай волі.*
 |

Сваёй пакорнасцю і згодаю, па меркаванню Афанасія Вялікага, Марыя выразіла сваё вызнанне веры. Ён параўноўвае яе са скрыжаллю, «*на якой Пісец піша, што Ён жадае. Гасподзь усяго хай піша і творыць, што хоча*».

### Паводле апакрыфічных крыніц

Ікона *«Багародзіца каля калодзежа»*. Сярэдзіна XIX стагоддзя, Мсцёра
Мазаіка *«Дабравешчанне каля калодзежа»*, XIV стагоддзе. Царква Хора, Стамбул 
Гісторыя Дабравешчання апісана і ў апакрыфічных тэкстах. Пра падзею расказваецца ў наступных апокрыфах II стагоддзя: «Протаевангелле Якава» і «*Кніга аб растве Найблажэннейшай Марыі і дзяцінстве Збавіцеля*» (вядома таксама як «*Евангелле Псеўда-Матфея*»). Апакрыфічныя тэксты не змяняюць агульнае гісторыі пра з’яўленне Дзеве Марыі архангела Гаўрыіла з весткаю аб нараджэнні ад яе Збавіцеля, але дабаўляюць рад падрабязнасцей, якія пазней былі адлюстраваны ў іканаграфіі гэтага свята.

Паводле апокрыфаў, Марыі па жэрабю выпала саткаць новую заслону з пурпуру для Іерусалімскага Храма. Адправіўшыся за вадою, яна каля калодзежа пачула голас, які сказаў ёй: «*Радуйся, шчаслівая! Гасподзь з Табою; блаславенная Ты сярод жанчын*». Не ўбачыўшы побач нікога, яна спужаўшыся вярнулася дадому (гэты сюжэт часам называюць *«прадблагавешчаннем»* — г. зн. падрыхтоўчым этапам да самога Благавешчання). Сеўшы за калаўрот, Марыя ўбачыла ангела, які супакоіў яе словамі: «*Не бойся, Марыя, бо Ты атрымала Ласку Божую і зачнеш у славу Яго*» (Правобразам сцэны каля калодзежа лічыцца гісторыя старазапаветнай Рэвекі, якая напаіла Еліезера, пасланага яе будучым жаніхом Ісакам).

У апокрыфах таксама падкрэсліваецца таямнічая форма зачацця, і на пытанне Марыі «*Няўжо Я зачну ад Бога жывога і нараджу, як жанчына любая нараджае?*» ангел адказвае: «*Не так, Марыя, але сіла Усявышняга агорне Цябе*». Пасля адыходу ангела Марыя закончыла прасці шэрсць і аднесла яе першасвяшчэнніку, які блаславіў яе, сказаўшы: «*Бог узвялічыў імя Тваё, і Ты будзеш блаславенная ва ўсіх народах на зямлі*».

Таксама царкоўнае паданне гаворыць, што Дзева Марыя ў момант з’яўлення ёй ангела чытала ўрывак з кнігі прарока Ісаі з яго прароцкімі словамі: «*Вось, Дзева ў чэраве прыме, і народзіць Сына*». З гэтай прычыны ў сцэне Дабравешчання Дзеву Марыю часам адлюстроўваюць з раскрытаю кнігаю.

Аб Дабравешчанні ўпамінаецца таксама ў Каране (3:45—51, 19:16—26), дзе гэты сюжэт не мае такога значэння, бо ў ісламе Ісус не Бог, а прарок.

Гл. таксама
-----------

* Благавешчанне, народнае свята

Зноскі
------

1. ↑  Епископ Александр (Милеант). *Праздник Благовещения. Начало нашего спасения.* На сайце «Православие и мир».
2. ↑  Толкование Феофилакта Болгарского на Евангелие от Луки. Глава 1
3. ↑  Григорий Неокесарийский. *Беседа 1. На Благовещение Пресвятой Богородицы.*
4. ↑  Схиархимандрит Иоанн (Маслов). *Благовещение Пресвятой Богородицы: о Богослужении*
5. ↑  Николай Кавасила. Проповедь на Благовещение (цитируется по: Лосский В. Н. Мистическое богословие Восточной Церкви. М. 1991).
6. ↑  Афанасий Великий. *Из толкования на Евангелие от Луки.*
7. ↑  Иеромонах Ефрем (Просянок). *Благовещение Пресвятой Богородице и Приснодеве Марии*
8. ↑  Апокрифы древних христиан. СПб. 1992.
9. ↑  Благовещение. Иконография на icon-art.info
10. ↑  **Н. В. Квливидзе.*.* Богородица // Православная энциклопедия. — М.: Церковно-научный центр «Православная энциклопедия», 2002. — Т. V. — С. 488. — 752 с. — 39 000 экз. — ISBN 5-89572-010-2.

Літаратура
----------

* Лагатып Вікісховішча На Вікісховішчы ёсць медыяфайлы па тэме **Дабравешчанне Прасвятой Багародзіцы**
* **Н. В. Квливидзе.*.* Благовещение Пресвятой Богородицы // Православная энциклопедия. — М.: Церковно-научный центр «Православная энциклопедия», 2002. — Т. V. — 752 с. — 39 000 экз. — ISBN 5-89572-010-2.
* Богослужение православной церкви (репринтное издание 1912 года). — М.: Даръ, 2005.
* Закон Божий для семьи и школы. — М.: Даръ, 2006.
* Учительное Евангелие (по трудам Иоанна Златоуста). — М.: Единоверческая типография, 1912.
* Изложение учения Православной Церкви о Божией Матери. — М. 1990.
* Мозаики византийских храмов. Принципы монументального искусства Византии. — М. 2001.
* The Annunciation from the Right from Early Christian Times to the Sixteenth Century. — New York: Garland Publishing, 1977.

Спасылкі
--------

* Дабравешчанне Прасвятой Багародзіцы(недаступная спасылка) на сайце Православие и современность
* Дабравешчанне Прасвятой Уладычыцы нашай Багародзіцы і Прыснадзевы Марыі на сайце Православие. Ru
* Дабравешчанне. Новазапаветныя сюжэты ў жывапісе Архівавана 18 кастрычніка 2007.
* Галерэя Дабравешчання (іконы, мазаікі, фрэскі і мініяцюры)
* Архангел Гаўрыіл: галерэя выяў
* Дабравешчанне ў дэкаратыўна-прыкладным мастацтве, вітражах. Галерэя
* Дабравешчанне Архівавана 11 красавіка 2014. // Расійскі этнаграфічны музей

| ⛭Дзева Марыя |
| --- |
| Падзеі | Зачацце Багародзіцы • Ражство Прасвятой Багародзіцы • Увядзенне ў храм • Дабравешчанне • Сустрэча Марыі і Лізаветы • Ражство Хрыстова • Уцёкі ў Егіпет • Адшуканне ў храме • Шлюб у Кане Галілейскай • Распяцце Ісуса Хрыста • Узнясенне Гасподняе • Сёмуха • Унебаўзяцце • Узнясенне • Укаранаванне |  |
| Асобы | Святы Іаакім і Святая Ганна • Праведная Лізавета • Іосіф Абручнік • ✯ Ісус Хрыстос • Іаан Багаслоў |
| Месцы і прадметы | Іерусалім • Дом Іаакіма і Ганны (праваслаўны, каталіцкі) • Другі Храм • Назарэт • Дом Багародзіцы ў Ларэта • Горад Іудзін • Крыніца Дзевы Марыі • Віфлеем • Пячора Ражства • Малочная пячора • Матарыя • Эль-Мінья • Кана Галілейская • Дом Багародзіцы ў Эфесе • Дом Іаана Багаслова • Грабніца Багародзіцы • Рыза Багародзіцы • Пояс Прасвятой Багародзіцы • Удзел Багародзіцы |
| Іканаграфія | Праваслаўная • Каталіцкая • Іканаграфія жыція Багародзіцы • Дзева Марыя, якая развязвае вузлы |
| Дагматы і святы | Багародзічныя святы • Бязгрэшнае зачацце Дзевы Марыі • Хвала Прасвятой Багародзіцы • Пакроў Прасвятой Багародзіцы • Сабор Найсвяцейшай Багародзіцы • Найсвяцейшая Дзева Марыя, каралева Польшчы |
| Малітвы | Авэ Марыя • Песня Найсвяцейшай Багародзіцы • Багародзічныя антыфоны • Годна ёсць • Пра Цябе радуецца • Ружанец • Літанія да Найсвяцейшай Дзевы Марыі • Агні Парфенэ |

| ⛭Праваслаўныя святы |
| --- |
| Вялікія | 
Вялікдзень
 |
| Дванадзясятыя | 
Раство Прасвятой Багародзіцы •
Узвіжанне Крыжа Гасподняга •
Увядзенне ў храм Прасвятой Багародзіцы •
Раство Хрыстова •
Хрышчэнне Гасподняе •
Стрэчанне Гасподняе •
Дабравешчанне Прасвятой Багародзіцы •
Уваход Гасподні ў Іерусалім •
Ушэсце Гасподняе •
Дзень Святой Тройцы •
Праабражэнне Гасподняе •
Успенне Прасвятой Багародзіцы
 |
| Недванадзясятыявялікія | 
Пакроў Прасвятой Багародзіцы •
Абразанне Гасподняе •
Раство Іаана Прадцечы •
Памяць святых першавярхоўных апосталаў Пятра і Паўла •
Адсячэнне галавы Іаана Прадцечы
 |
| Сярэднія | 
Навагоддзе •
Сергія Раданежскага •
Іаана Багаслова •
Сабор Прасвятой Багародзіцы •
Сабор Іаана Прадцечы •
Іаана Залатавуста •
Сабор трох свяціцеляў •
Знаходжанне галавы Іаана Прадцечы •
Памяць святых Севастыйскіх мучанікаў •
Мікалая Цудатворца
(зімовы •
вясновы) •
Кірыла і Мяфодзія •
князя Уладзіміра •
Казанскай іконы Маці Божа
 |